Σιλβάνα (όνομα)

Σιλβάνα και Συλβάνα, ελληνικό γυναικείο κύριο όνομα (βαφτιστικό όνομα).

 Ετυμολογία 
Μεταγενέστερο αγιωνυμικό, από το λατινικού Silvanus, όνομα θεότητας των δρυμών, αντίστοιχης του αρχαιοελληνικού θεού Πάνα. Το όνομα, σύμφωνα με τον Μπαμπινιώτη, ανάγεται στο silva «δάσος, δρυμός»,Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, Αθήνα, δεύτερη έκδοση, ανατύπωση, 2005. και, σύμφωνα με το Online Etymology Dictionary, σημαίνει «αυτός που ζει στα δάση, δασόβιος».«Silvanus», Online Etymology Dictionary . Το y/υ στο όνομα Sylvana / Συλβάνα προέκυψε από λανθασμένο συσχετισμό του λατινικό silva με το αρχαιοελληνικό ὕλη «δάσος» (βλ. όνομα Σίλβια). Από το λατινικό silva παράγονται επίσης και τα ονόματα Σίλβιος / Σίλβια, Σίλβεστρος, Σιλβέριος.

 Ονομαστική εορτή 
 Σιλβανός, ιερομάρτυς, η Ορθόδοξη Εκκλησία τιμά τη μνήμη του στις 14 Οκτωβρίου.«Ιερομάρτυρος Σιλβανού» , «Συναξαριστής» , Η Εκκλησία της Ελλάδος.Αγίου Νικοδήμου Αγιορείτου Συναξαριστής των δώδεκα μηνών του ενιαυτού, Εκδόσεις Δόμος, Αθήνα 2005.Σωφρόνιος Ευστρατιάδης, Αγιολόγιον της Ορθοδόξου Εκκλησίας, Αποστολική Διακονία, Αθήνα 1995 (ανατύπωση), σ. 424.
 Σιλβανός, μάρτυς, η Ορθόδοξη Εκκλησία τιμά τη μνήμη του στις 5 Νοεμβρίου.«Σιλβανού» , «Συναξαριστής» , Η Εκκλησία της ΕλλάδοςΑγίου Νικοδήμου Αγιορείτου Συναξαριστής, ό.π. Σύμφωνα με τον Σ. Ευστρατιάδη, πρόκειται για το ίδιο πρόσωπο με τον ιερομάρτυρα Σιλβανό που η μνήμη του τιμάται στις 14 Οκτωβρίου.Σωφρόνιος Ευστρατιάδης, ό.π., σ. 424.

 Αντρικός τύπος 
Σιλβανός ή Σιλουανός.  Στα ελληνικά το όνομα Silvanus αποδόθηκε ως Σιλουανός, αφού στα λατινικά το γράμμα v απέδιδε άλλοτε το φθόγγο β (/v/) και άλλοτε το φθόγγο ου (/u/) — όπως λ.χ. Φλάουιος και Φλάβιος, Οὐαλέριος και Βαλέριος, Οὐάλης και Βάλης, Οὐαλεντία και Βαλεντία, Οὐενετία και Βενετία (βλ. Σιλβανός).

 Τύποι του ονόματος Σιλβάνα 
 Σιλβάνα, Συλβάννα.
 Σιλβανή, Συλβανή.
 Σίλβια, Σίλβα.

 Διάδοση του ονόματος 
Από τα σπάνια σήμερα αλλά όχι ασυνήθιστα ονόματα στον ελληνόφωνο χώρο. Σε μια προσπάθεια στατιστικής αποτίμησης της συχνότητας των ελληνικών ονομάτων  (Απρίλιος 2009), το βαφτιστικό Σιλβάνα / Συλβάνα παρουσιάζεται στις θέσεις από 791 έως  1010 των πιο συχνών ονομάτων με 2 εμφανίσεις σε σύνολο 97.072 ατόμων (581ο ανάμεσα στα γυναικεία).Χάρης Φουνταλής, «Ελληνικά ονόματα (και ολίγη από στατιστική)» . (ανακτήθηκε 28.ΧΙ.2015)

 Το όνομα σε άλλες γλώσσες 
 γαλλικά: Sylvaine, Sylviane, Sylvianne.
 γερμανικά: Silvana, Sylvana. Silva· Silvelin, Sylvelin· Silvetta, Silvette.Rosa και Volker Kohlheim,  Duden Lexikon der Vornamen, Duden Verlag, τρίτη έκδοση, 1998, ISBN 3-411-04943-X, σ. 227.
 πολωνικά: Sylwana.
 ισπανικά: Silvana.
 ιταλικά: Silvana· Silvanina, Silvanetta, Silvanella.Emidio De Felice, Dizionario dei nomi italiani, Mondadori, Μιλάνο 1986, ISBN 978-88-04-42791-9, σ. 332. 
 ουγγρικά: Szilvána.
 ισπανικά, καταλανικά: Silvana, βασκικά: Silbane.Josep M. Albaigès i Olivart, Diccionari dels noms de noi, Persona femenins, Edicions 62, Βαρκελώνη 1995, ISBN 84-297-3991-2, σ. 181.
 σλοβακικά: Silvána.Milan Mataján και Matei Považaj, Vyberte si meno pre svoje dieťa, Art Area, Μπρατισλάβα 1998 ISBN 80-88879-48-5, σ. 225.

 Πρόσωπα 
 Συλβάνα Ράπτη  (1958), δημοσιογράφος, πολιτικός.
 Σιλβάνα - Ειρήνη Σοφιανοπούλου, συγγραφέας. «Σιλβάνα - Ειρήνη Σοφιανοπούλου», Βιβλιονέτ.
 Σιλβάνα Μάγκανο (1930–1989), ηθοποιός του ιταλικού κινηματογράφου.

 Εξωτερικές σύνδεσμοι 

 Παραπομπές 

Κατηγορία:Γυναικεία ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Κατηγορία:Ονόματα λατινικής προέλευσης